CELEX: 52013DP0196
Language: sl
Date: 2013-05-21 00:00:00
Title: Sklep Evropskega parlamenta z dne 21. maja 2013 o zahtevi za odvzem imunitete Spirosu Danelisu (Spyros Danellis) (I) (2013/2014(IMM))

12.2.2016   
            
            
               SL
            
            
               Uradni list Evropske unije
            
            
               C 55/132
            
         P7_TA(2013)0196
   Zahteva za odvzem imunitete Spirosu Danelisu (Spyros Danellis) (I)
   Sklep Evropskega parlamenta z dne 21. maja 2013 o zahtevi za odvzem imunitete Spirosu Danelisu (Spyros Danellis) (I) (2013/2014(IMM))
   (2016/C 055/24)
   
      Evropski parlament,
   
               —
            
            
               ob upoštevanju zahteve za odvzem imunitete Spirosu Danelisu, ki jo je dne 11. decembra 2012 posredoval namestnik tožilca Vrhovnega sodišča Helenske republike (ref. 4634/2012) v zvezi z odločitvijo kretskega tričlanskega pritožbenega sodišča z dne 22. marca 2012 (ref. 584/2012) in ki je bila razglašena na plenarnem zasedanju 14. januarja 2013,
            
         
               —
            
            
               po zagovoru Spirosa Danelisa v skladu s členom 7(3) Poslovnika,
            
         
               —
            
            
               ob upoštevanju člena 9 Protokola št. 7 o privilegijih in imunitetah Evropske unije, člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976 in ob upoštevanju člena 62 ustave Helenske republike,
            
         
               —
            
            
               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010 in 6. septembra 2011 (1),
            
         
               —
            
            
               ob upoštevanju člena 6(2) in člena 7 Poslovnika,
            
         
               —
            
            
               ob upoštevanju poročila Odbora za pravne zadeve (A7-0159/2013),
            
         
               A.
            
            
               ker je namestnik tožilca Vrhovnega sodišča Helenske republike zahteval odvzem poslanske imunitete poslancu Evropskega parlamenta Spirosu Danelisu v povezavi z morebitnim sodnim postopkom glede domnevnega kaznivega dejanja;
            
         
               B.
            
            
               ker v skladu s členom 9 Protokola št. 7 o privilegijih in imunitetah Evropske unije poslanci Evropskega parlamenta uživajo na ozemlju svoje države imunitete, priznane članom parlamenta te države;
            
         
               C.
            
            
               ker se v skladu s členom 62 ustave Helenske republike poslancev v času njihovega mandata ne sme preganjati, jim odvzeti prostost, jih zapreti ali drugače pripreti brez predhodne odobritve parlamenta;
            
         
               D.
            
            
               ker je Spiros Danelis obtožen, da je zanemarjal svoje dolžnosti, s tem ko kot župan mesta Hersonissos v prefekturi Heraklion domnevno ni sprejel ukrepov za zaprtje ustanove, ki je delovala v njegovi občini, kljub sklepu sanitarnih organov, ki je zahteval tak ukrep;
            
         
               E.
            
            
               ker domnevna dejanja za namene člena 8 Protokola št. 7 o privilegijih in imunitetah Evropske unije ne predstavljajo mnenja ali glasu, ki bi ga izrekel pri opravljanju svojih dolžnosti kot član Evropskega parlamenta;
            
         
               F.
            
            
               ker obtožba očitno ni povezana s položajem Spirosa Danelisa kot poslancem Evropskega parlamenta, temveč se nanaša na njegovo prejšnjo funkcijo župana Hersonissosa;
            
         
               G.
            
            
               ker ni razloga za sum, da gre za fumus persecutionis, zlasti ob upoštevanju, da Spiros Danelis ni edini obtoženi v tej zadevi;
            
         
            
               1.
            
            
               se odloči odvzeti imuniteto Spirosu Danelisu;
            
         
            
               2.
            
            
               naroči svojemu predsedniku, naj ta sklep in poročilo pristojnega odbora nemudoma posreduje tožilcu Vrhovnega sodišča Helenske republike in Spirosu Danelisu.
            
         
      (1)  Sodba z dne 12. maja 1964 v zadevi Wagner proti Fohrmann in Krier (101/63, [1964] Recueil, str. 387); sodba z dne 10. julija 1986 v zadevi Wybot proti Faure in drugi (149/85, [1986] Recueil, str. 2391); sodba z dne 15. oktobra 2008 v zadevi Mote proti Parlamentu (T-345/05, [2008] ZOdl., str. II-2849); sodba z dne 21. oktobra 2008 v združenih zadevah Marra proti De Gregorio in Clemente (C-200/07 in C-201/07, [2008] ZOdl., str. I-7929); sodba z dne 19. marca 2010 v zadevi Gollnisch proti Parlamentu (T-42/06, [2010] ZOdl., str. II-1135); sodba z dne 6. septembra 2011 v zadevi Patriciello (C-163/10, [2011] ZOdl., str. I-7565).